ආචාර්ය චන්ද්‍රබෝහි සඳහන් කරන පරිදි මෙම එළමයිට්වරු ඉන්දියාව මෙන්ම ඉන්දියාවේම සාරවත් කොටසක් වූ ලංකාවට ද පැමිණියහ. ඇසිරියානු අධිරාජ්‍යය බලවත් වීමත් සමඟ එළාම් රට ද අසුරයින් විසින් යටත් කර ගන්නා ලදී. මේ අනුව වසර 450 ක් පුරා පැවැති එම රාජ්‍ය බිඳ වැටුණු අතර එළමයිට්වරුන්ගෙන් කොටසක් අසුරයින් සමඟ එක් වූ අතර බහුතරය ගන්ධාරය හිමාල කඳු පාමුල ගංගා නම් නදී තීරය සහ කාශ්මීරය වැනි පෙදෙස්වලට සංක්‍රමණය වී පසුව මොවුන් ඉන්දියානු ජන වර්ගයන් බවට පත්වූහ. මේ අනුව ඉන්දියාවට සහ ලංකාවට ආර්යන් පැමිණීමට පෙර එම රටවල මුල් පදිංචිකාරයින් බවට මෙම පිරිස් පත්විය. එසේම එම රටවලදී මොවුන් යක්ෂ ගෝත්‍රිකයන් ලෙස හඳුන්වන ලදී. පසුව පැමිණි ආර්යන් විසින් මෙම යක්ෂ නාමය මොවුන් හට ව්‍යවහාර කරන ලදී. ආටානාටිය සූත්‍රයෙහි මෙම යක්ෂ ගෝත්‍රිකයින්ගේ නගර ලෙස ආටනාටා, කුසිනාටා, පරකුසිනාටා මෙන්ම තවත් අගනුවරවල් දෙකක් ගැන සඳහන් වෙයි. බුද්ධ කාලයට අයත් මොවුන්ගේ පාසලක දර්ශනයක් ප්‍රසිද්ධ අජන්තා ගුහා අංක එකෙහි සිතුවම් කර ඇත. එහි චිත්‍ර ක්‍රි.ව. 600 පමණ කාලයට අයත් ලෙස සැලකේ.
යක්ෂ ගෝත්‍රිකයන්ගේ නගර ලෙස ආටානාටිය සූත්‍රයේ දැක්වෙන්නේ මොනවද?
ආටනාටා, කුසිනාටා, පරකුසිනාටා